Document ID: 32010R0703

REGOLAMENT TAL-KUMMISSJONI (UE) Nru 703/2010
tal-4 ta’ Awwissu 2010
li jemenda r-Regolament tal-Kummissjoni (KE) Nru 828/2009 li jistipula r-regoli dettaljati ta’ applikazzjoni għas-snin tas-suq [ta’ kummerċjalizzazzjoni] 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1528/2007 tal-20 ta’ Diċembru 2007 li japplika l-arranġamenti għall-prodotti li joriġinaw f’ċerti stati li huma parti mill-Grupp ta’ Stati Afrikani, Karibej u Paċifiċi (AKP) previsti fi ftehim li jistabbilixxu, jew li jwasslu biex jiġu stabbiliti, Ftehimiet ta’ Sħubija Ekonomika (1), u b’mod partikolari l-Artikolu 9(5) tiegħu,
Wara li kkunsidrat ir-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011 u li jemenda r-Regolamenti (KE) Nru 552/97, Nru 1933/2006 u r-Regolamenti tal-Kummissjoni (KE) Nru 1100/2006 u Nru 964/2007 (2), u b’mod partikolari l-Artikolu 11(7) tiegħu,
Billi:
(1)
Skont l-Artikolu 1(4) tar-Regolament tal-Kummissjoni (KE) Nru 828/2009 tal-10 ta’ Settembru 2009 li jistipula r-regoli dettaljati ta’ applikazzjoni għas-snin tas-suq [ta’ kummerċjalizzazzjoni] 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali (3), pajjiż elenkat fl-Anness I għar-Regolament (KE) Nru 1528/2007 jew fl-Anness I għar-Regolament (KE) Nru 732/2008 huwa eliġibbli biex jinżdied mal-Anness I għar-Regolament (KE) Nru 828/2009. Madankollu, skont l-Artikolu 11(1) tar-Regolament (KE) Nru 732/2008, il-pajjiżi l-inqas żviluppati biss u li huma elenkati fl-Anness I għal dak ir-Regolament huma eliġibbli.
(2)
Burkina Faso huwa pajjiż l-inqas żviluppat elenkat fl-Anness I għar-Regolament (KE) Nru 732/2008 u talab lill-Kummissjoni biex jiġi elenkat fl-Anness I għar-Regolament (KE) Nru 828/2009. Burkina Faso jipproduċi z-zokkor u għalhekk huwa esportatur potenzjali lejn l-Unjoni Ewropea.
(3)
L-Artikolu 11(2) tar-Regolament (KE) Nru 828/2009 jistipula penali fil-każ li zokkor importat, li mhuwiex intenzjonat għar-raffinar, jiġi rrafinat. Madankollu dawn il-penali ma għandhomx japplikaw jekk ikun hemm raġunijiet tekniċi ġustifikati u eċċezzjonali li jkunu ġew approvati mill-Istati Membri.
(4)
Ir-Regolament (KE) Nru 828/2009 għandu għalhekk jiġi emendat skont dan.
(5)
Il-miżuri previsti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Ir-Regolament (KE) Nru 828/2009 huwa emendat kif ġej:
(1)
Fl-Artikolu 1, il-paragrafu 4 għandu jinbidel b’li ġej:
“(4) Pajjiż li huwa elenkat fl-Anness I għar-Regolament (KE) Nru 1528/2007 jew li jkun elenkat fl-Anness I għar-Regolament (KE) Nru 732/2008 bħala pajjiż l-inqas żviluppat għandu jiżdied mal-Anness I għal dan ir-Regolament fuq it-talba tiegħu stess”;
(2)
Fl-Artikolu 9(4), jiżdied subparagrafu ieħor:
“L-Istati Membri għandhom jinnotifikaw lill-Kummissjoni qabel l-1 ta’ Marzu u għas-sena ta’ kummerċjalizzazzjoni ta’ qabel bil-kwantitajiet ta’ zokkor li ġie raffinat fil-verità, imqassmin skont in-numru ta’ referenza u l-pajjiż tal-oriġini u espressi fi kwantitajiet ekwivalenti ta’ kilogrammi ta’ zokkor abjad.”;
(3)
Fl-Artikolu 11(2), it-tieni subparagrafu jinbidel b’dan li ġej:
“Qabel l-1 ta’ Ġunju wara s-sena ta’ kummerċjalizzazzjoni konċernata, il-produtturi għandhom iħallsu ammont ta’ EUR 500 għal kull tunnellata għall-kwantitajiet ta’ zokkor imsemmija fil-punt (c) tal-ewwel subparagrafu li għalihom ma jistgħux jipprovdu evidenza aċċettabli lil Istat Membru individwali, li huma ġew raffinati, minħabba raġunijiet tekniċi ġustifikati u eċċezzjonali”;
(4)
Il-Parti I tal-Anness I għar-Regolament (KE) Nru 828/2009 huwa mibdul bl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-4 ta’ Awwissu 2010.

Labels: 3
17
18